སྤྱི་ལོའི་དུས་རབས་ཉི་ཤུ་པའི་ལོ་རབས་ལྔ་བཅུ་ང་དགུའི་སྔོན་བོད་ས་གནས་སྲིད་གཞུང་ལ་ཁྲལ་འབུལ་དགོས་རབས་ཀྱི་ལོ་རྒྱུས་ཡུལ་མི་རྒས་རབས་རྣམས་ཀྱིས་བཤད་ཀྱིན་འདུགདེང་སྐབས་ས་ཁུལ་དེ་ཉིད་རྒྱ་གར་གྱི་བྱང་ཤར་ཨ་རུ་ན་ཅལ་མངའ་སྡེའི་ཁོངས་སུ་འདུས་ཡོད་འདུགད་ལྟའི་ཆར་ཡུལ་དེར་ཕ་མེས་ཀྱི་ཆོས་ལུགས་བོན་ཆོས་བྱེད་མཁན་ནི་རེ་འགའ་ཙམ་ལས་མི་སྣང།བོན་ཆོས་བྱེད་མཁན་དག་ལ་མིང་དུ་ཨ་ཡ་ཞེས་འབོད་ཀྱིན་འདུགདེ་ནས་རྒན་ལགས་དང་ངེད་གཉིས་མོན་རྟ་ཝང་ནས་བོད་མཚོ་སྣའི་ས་མཚམས་བར་གྱི་ས་གནས་མང་པོར་རི་གང་གཟར་དང་།ནགས་གང་འཐུགསྤང་གང་མཛེས།ཆུ་གང་འབབ་ཀྱི་གནས་སུ་སྤྲོ་འཆམ་འགྲོ་བའི་སྐབས་གྲོང་གསེབ་འགར་བོན་ལུགས་འཛིན་པའི་གྲོང་སྡེ་རེ་ཟུང་ཡོད་པར་ཤེས་རྟོགས་བྱུང་ཞིང་།རིམ་བཞིན་ཕྱོགས་གང་ལ་ཡོད་མེད་དྲིས་སྐབས་ཨ་ཡའམ་བོན་ཆོས་བྱེད་མཁན་ཡིན་ཟེར་བའི་མི་རེ་ཟུང་དང་ཐུག་འཕྲད་བྱུང་།དེ་དག་གི་ཁྲོད་ནས་སྤྱི་ལོ་༡༩༩༨ལོར་དགེ་བཤེས་རྣམ་དག་གཙུག་ཕུད་ལགས་མོན་ཡུལ་ཕེབས་སྐབས་ཐུག་འཕྲད་བྱུང་མྱོང་བའི་ཨ་ཡ་ཀུན་གྲགས་ཟེར་བའི་བོན་སྔགས་ཤིག་གི་ཁྱིམ་དུ་སོང་སྟེ།ཁོང་ལ་ངེད་གཉིས་རྒྱ་གར་བྱང་ཕྱོགས་ཧི་མ་ཅལ་མངའ་སྡེའི་ནང་ཡོད་པའི་༸གཡུང་དྲུང་བོན་གྱི་གདན་ས་སྨན་རི་དགོན་ཟེར་བ་དེ་ནས་ཡོང་བ་ཡིན་སྐོར་དང་།དགེ་བཤེས་རྣམ་དག་གཙུག་ཕུད་ལགས་སྔོན་མ་ཐེངས་གཅིག་ཁྱེད་དང་ཐུག་འཕྲད་བྱས་མྱོང་ཚུལ།ད་ལན་དགེ་བཤེས་ལགས་ཀྱི་དབྱར་ཁའི་གུང་གསེང་དང་བསྟུན་ནས་ཕྲན་གཉིས་མོན་ཡུལ་དུ་སྤྲོ་འཆམ་ཆེད་ཡོང་ཚུལ་སོགས་ངོ་སྤྲོད་བསྡུས་ཙམ་གྱི་ཞོར་དུ་ཁོང་ལ་བོན་ཆོས་གང་འདྲ་བྱེད་ཀྱིན་ཡོད་མེད་དང་།